

**OPĆINSKO VIJEĆE**

KLASA:021-05/22-01/07

URBROJ:2170/03-01-22-1

Z A P I S N I K

sa XII. sjednice

Općinskog vijeća Općine Čavle

održane 14. srpnja 2022. godine

Sjednica se održava u prostorijama Općine Čavle –općinska vijećnica, s početkom u 18,00 sati, a predsjeda joj predsjednik Općinskog vijeća Norbert Mavrinac.

#### Prisutni: Norbert Mavrinac, Stanislava Bušljeta, Alen Knežević, Aljoša Žeželić, Mirko Vukelić, Marko Žuvić, Danijel Hatežić, Đurđica Fućak, Stanislav Žeželić, Milan Milardović, općinska načelnica Ivana Cvitan Polić, pročelnica upravnog odjela Dolores Burić

Predsjedatelj utvrđuje da sjednici prisustvuje 10 vijećnika pa će sve donijete odluke biti punovaljane.

U nastavku, predsjedatelj čita prijedlog dnevnog reda te utvrđuje da je JEDNOGLASNO prihvaćen slijedeći

**D N E V N I R E D:**

**AKTUALNI SAT**

1. **Usvajanje Zapisnika sa XI. Sjednice Općinskog vijeća**
2. **Donošenje Odluke o razrješenju i imenovanju dužnosti člana Odbora za gospodarski razvoj, poduzetništvo, urbanizam i prostorno uređenje Općine Čavle**

**(Izvjestitelj: Sandra Mohorić, predsjednica Odbora za izbor i imenovanje)**

1. **Donošenje Odluke o imenovanju članova Etičkog odbora i Vijeća časti**

**(Izvjestitelj: Sandra Mohorić, predsjednica Odbora za izbor i imenovanje)**

1. **Donošenje Odluke o odabiru najpovoljnijeg ponuditelja za dodjelu koncesije za obavljanje dimnjačarskih poslova na području Općine Čavle**

**(Izvjestitelj: Ivana Cvitan Polić, mag.cult.)**

1. **Donošenje Odluke o proglašenju komunalne infrastrukture javnim dobrom u općoj uporabi u neotuđivom vlasništvu Općine Čavle:**

**Trg hrvatskih branitelja**

**(Izvjestitelj: Ivana Cvitan Polić, mag.cult.)**

1. **Odluka o ukidanju statusa javnog dobra**

**(Izvjestitelj: Ivana Cvitan Polić, mag.cult.)**

**AKTUALNI SAT**

**DANIJEL HATEŽIĆ**

**1.Zamolio bih Općinsku načelnicu da nam kaže kako napreduje cesta u industrijskoj zoni Soboli, da li se kasni s radovima i da li će se eventualno probiti budžet koji je predviđen za tu cestu?**

Ivana Cvitan Polić (odgovor)

Evo prije nekoliko dana sam prošla tom dionicom. Iako još nije asfaltirano jako puno betonskih radova je već izvedeno. S dinamikom izvođenja radova kasnimo malo, ali ništa zabrinjavajuće. Imali smo problema kod izmjene lokacijske dozvole jer jedan od suvlasnika nije htio potpisati parcelacijski elaborat te stoga nismo mogli izvoditi radove na njegovoj parceli koja je najveći dio te ceste, ali to je sada uspješno okončano. Sada još uvijek čekamo državu za suglasnost, ali i to će biti u redu. Računamo da bi mogli sve završiti u roku.

**Točka 1.**

**Usvajanje Zapisnika sa XI. sjednice Općinskog vijeća**

Prijedlog Zapisnika sa XI. sjednice Općinskog vijeća vijećnicima je dostavljen uz materijal za sjednicu i u privitku je Zapisnika.

Obzirom da nije bilo primjedbi na iznijeti prijedlog predsjedatelj daje isti na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Usvaja se Zapisnik sa XI. sjednice Općinskog vijeća Općine Čavle održane 21. lipnja 2022. godine.**

**Točka 2.**

**Donošenje Odluke o razrješenju i imenovanju dužnosti člana Odbora za gospodarski razvoj, poduzetništvo, urbanizam i prostorno uređenje Općine Čavle**

**(Izvjestitelj: Sandra Mohorić, predsjednica Odbora za izbor i imenovanje)**

Prijedlog Odluke vijećnicima je dostavljen uz materijal za sjednicu i u privitku je Zapisnika.

Izvjestiteljica Sandra Mohorić nije prisustvovala sjednici te stoga predsjednik Općinskog vijeća dao dopunsko obrazloženje donošenja ove Odluke.

Obzirom da nije bilo primjedbi na iznijeti prijedlog predsjedatelj daje isti na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se** **Odluka o razrješenju i imenovanju dužnosti člana Odbora za gospodarski razvoj, poduzetništvo, urbanizam i prostorno uređenje Općine Čavle.**

**Zoran Dimitrić razrješuje se dužnosti člana Odbora za gospodarski razvoj, poduzetništvo, urbanizam i prostorno uređenje Općine Čavle.**

**Alen Knežević imenuje se na mjesto člana Odbora za gospodarski razvoj, poduzetništvo, urbanizam i prostorno uređenje Općine Čavle.**

**Točka 3.**

**Donošenje Odluke o imenovanju članova Etičkog odbora i Vijeća časti**

**(Izvjestitelj: Sandra Mohorić, predsjednica Odbora za izbor i imenovanje)**

Prijedlog Odluke vijećnicima je dostavljen uz materijal za sjednicu i u privitku je Zapisnika.

Predsjednik Općinskog vijeća daje dopunsko obrazloženje donošenja ove Odluke obzirom da izvjestiteljica Sandra Mohorić nije prisustvovala sjednici.

Na iznijeti prijedlog nije bilo primjedbi stoga predsjedatelj isti daje na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Odluka o imenovanju Etičkog odbora i Vijeća Časti**

**U etički odbor imenuju se:**

**1.Doris Miculinić (predsjednik)**

**2.Mirko Vukelić (član)**

**3.Denis Čargonja (član)**

**U Vijeće časti imenuju se:**

**1.Željka Mrdeža (predsjednik)**

**2.Rajna Broznić (član)**

**3.Slobodan Marelja Bošnjak (član)**

**Točka 4.**

**Donošenje Odluke o odabiru najpovoljnijeg ponuditelja za dodjelu koncesije za obavljanje dimnjačarskih poslova na području Općine Čavle**

**(Izvjestitelj: Ivana Cvitan Polić, mag.cult.)**

Prijedlog Odluke vijećnicima je dostavljen uz materijal za sjednicu i u privitku je Zapisnika.

Uvodno obrazloženje prijedloga Odluke daje Općinska načelnica.

Obzirom da nije bilo primjedbi na iznijeti prijedlog predsjedatelj daje isti na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Odluka o odabiru najpovoljnijeg ponuditelja za dodjelu koncesije za obavljanje dimnjačarskih poslova na području Općine Čavle.**

**Točka 5.**

**Donošenje Odluke o proglašenju komunalne infrastrukture javnim dobrom u općoj uporabi u neotuđivom vlasništvu Općine Čavle:**

**Trg hrvatskih branitelja**

**(Izvjestitelj: Ivana Cvitan Polić, mag.cult.)**

Prijedlog Odluke vijećnicima je dostavljen uz materijal za sjednicu i u privitku je Zapisnika.

Općinska načelnica daje dopunsko obrazloženje donošenja ove Odluke.

Na iznijeti prijedlog nije bilo primjedbi stoga predsjedatelj isti daje na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Odluke o proglašenju komunalne infrastrukture javnim dobrom u općoj uporabi u neotuđivom vlasništvu Općine Čavle: novoformirana čestica k.č.br. 9443, k.o. Cernik-Čavle, površine 1358 m2, Čavle, Trg hrvatskih branitelja - trg, koja predstavlja javnu prometnu površinu na kojoj nije dopušten promet motornih vozila.**

**Točka 6.**

**Odluka o ukidanju statusa javnog dobra**

**(Izvjestitelj: Ivana Cvitan Polić, mag.cult.)**

Prijedlog Odluke vijećnicima je dostavljen uz materijal za sjednicu i u privitku je Zapisnika.

Općinska načelnica daje dopunsko obrazloženje donošenja ove Odluke.

Obzirom da nije bilo primjedbi na iznijeti prijedlog predsjedatelj daje isti na usvajanje.

Po izvršenom glasovanju, dizanjem ruku, predsjedatelj utvrđuje da je JEDNOGLASNO donijeta slijedeća

**O D L U K A**

**Donosi se Odluka o ukidanju statusa javnog dobra na nekretninama: k.č.br. 705/11, dvorište, u površini od 22 m2, k.č.br. 5705/13, dvorište, u površini od 123 m2, k.č. br. 5705/16, dvorište, u površini od 140 m2. sve u zk.ul.br. PI, k.o. Cernik-Čavle, upisane kao javno dobro kod Općinskog suda u Rijeci, Zemljišnoknjižni odjel Rijeka.**

Denis Čargonja priključio se sjednici u 18:15 sati.

ZAVRŠENO U 18:20 SATI.

BILJEŽILA: PREDSJEDNIK:

Marina Maršanić Norbert Mavrinac

Napomena: tonski zapis sjednice pohranjen je u Općini Čavle